Diari Oficial de la Generalitat Valenciana


Sumari del DOGV 5659, del 13-12-2007 (2007/14704)

RESOLUCIÓ de 29 d'octubre de 2007, de la Direcció General per al Canvi Climàtic, per la qual s'atorga a l'empresa Cales de la Plana, SA l'autorització ambiental integrada per a les instal·lacions de fabricació de calç ubicades al terme municipal de Xilxes.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5659

Data del DOGV
:   13-12-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/14884


Data del document
:   29-10-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Xilxes
    * indústria química
    * material de construcció
    * empresa privada
    * edifici industrial

RESOLUCIÓ de 29 d'octubre de 2007, de la Direcció General per al Canvi Climàtic, per la qual s'atorga a l'empresa Cales de la Plana, SA l'autorització ambiental integrada per a les instal·lacions de fabricació de calç ubicades al terme municipal de Xilxes. [2007/14247]  
Vistos els documents que consten en l'expedient 119/06 IPPC, instruït a instàncies de l'empresa Cales de la Plana, SA, amb el fi d'obtenir l'autorització ambiental integrada per a les instal·lacions de fabricació de calç, s'emet aquesta resolució de conformitat amb els següents,   
Antecedents de fet  
Primer. Amb data 8 de setembre de 2006, el Nicolás Vasseur, en representació de l'empresa Cales de la Plana, SA, amb CIF A-12086807 i domicili social a la partida la Pedrera del terme municipal de Xilxes (Castelló), presenta en la conselleria de Territori i Habitatge, sol·licitud d'autorització ambiental integrada per a les instal·lacions de fabricació de calç que es detallen en l'annex I.  
A la sol·licitud s'acompanya l'informe de compatibilitat urbanística emés per l'Ajuntament de Xilxes.   
Segon. Una vegada admesa a tràmit la sol·licitud, la conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que informen sobre la suficiència de la documentació que acompanya la sol·licitud.  
Tercer. En l'expedient consten els informes de la Confederació Hidrogràfica del Xúquer, Ajuntament de Xilxes, Servei de Residus Urbans, del Servei de Residus Industrials i del Servei de Protecció de l'Ambient Atmosfèric.  
Quart. Com a conseqüència del contingut d'aquests informes, amb data 7 de desembre de 2006, la conselleria de Territori i Habitatge, requereix nova documentació a l'empresa, i aquesta es presenta amb data 19 de desembre de 2006.  
Cinqué. Amb data 23 de febrer de 2007, la Confederació Hidrogràfica del Xúquer emet un informe favorable en relació amb l'abocament d'aigües residuals domèstiques, industrials i pluvials.  
Sisé. Amb data 23 de març de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, i es publica anunci en el Diari Oficial de la Comunitat Valenciana (DOCV núm. 5476).  
Durant aquest no es presenten al·legacions al projecte en aquesta conselleria i en l'Ajuntament de Xilches, i en l'expedient consta certificat de la informació pública.  
Seté. Transcorregut el termini d'informació pública, se sol·licita nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Així mateix, s'han incorporat a l'expedient els informes emesos per l'Àrea de Residus i pel Servei de Protecció de l'Ambient Atmosfèric.  
Vuité. En data 20 de juliol de 2007, el promotor introdueix una modificació no substancial en la instal·lació de calcinació i projecte d'ampliació d'un segon con de calcària.  
Nové. Amb dates 3 de setembre i 15 d'octubre de 2007, l'Ajuntament de Xilxes emet un informe favorable a la modificació i ampliació plantejades.  
Deu. Amb data 24 d'octubre de 2007, es realitza el tràmit d'audiència a l'interessat, el qual realitza les observacions següents:  
Haurien d'adoptar-se els VLE per al forn de calcinació, previstos en el BREF de ciment i calç (mesurats al 10% de O2) ja que reflecteixen millor les condicions de treball de la instal·lació.  
Aclariment sobre els autocontrols dels focus d'emissió.   
Es proposa no realitzar mesuraments de fluor en el forn de calcinació, atés que segons l'empresa no forma part de les matèries primeres i no es preveu que se'n genere.  
Onze. Amb data 29 d'octubre de 2007, la Comissió d'Anàlisi Ambiental Integrat celebra una sessió ordinària i aprova la proposta de resolució de l'exp. 119/06 IPPC de sol·licitud d'autorització ambiental integrada, promogut per Cales de la Plana, SA.  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desenvolupa en l'àmbit de la Comunitat Valenciana la Llei 16/2002, de prevenció i control integrats de la contaminació, les activitats que apareixen en l'annex I d'aquesta llei, estan subjectes a autorització ambiental integrada.  
La instal·lació de referència està inclosa en l'epígraf 3.1. de l'annex 1 de la Llei 16/2002.  
Segon. La tramitació de l'expedient s'ha realitzat segons el que preveu els articles 27 i següents de la Llei 2/2006, de 5 de maig, de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la conselleria de Medi Ambient, Aigua, Urbanisme i Habitatge, d'acord amb l'article 3.H de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic, exercir les competències en matèria de control integrat de la contaminació.  
Vist quant antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em corresponen, resolc:  
Primer. Concedir a Cales de la Plana, SA, l'autorització ambiental integrada per a les seues instal·lacions de fabricació de calç, que s'han de realitzar en l'establiment situat a la partida la Pedrera del terme municipal de Xilxes (Castelló), referent al Projecte bàsic per a l'autorització ambiental integrada. Caplansa, de 17 de juny de 2006 i subscrit pel Sr. José Angel Antolín Santillán, la qual queda inscrita en el Registre General d'Instal·lacions IPPC de la Comunitat Valenciana amb el número 096-07/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
S'inclouen en aquesta autorització els focus d'emissió següents la nomenclatura dels quals serà d'ara en avant la utilitzada per al millor control i comunicació de les emissions:  
Focus Descripció  
1 Filtre de mànegues Forn de calcinació  
2 Filtre de mànegues micronitzat de coc  
3 Filtre de mànegues de la sitja de coc  
4 Filtre de mànegues de la classificació de calcinats  
5 Filtre de mànegues de dolomia calcinada  
6 Filtre de mànegues de calç viva  
7 Filtre de l'hidratador  
8 Filtre de transport des de l'hidratador  
9 Filtre de la sitja de calç hidratada  
10 Filtre de la sitja pulmó de micronització  
11 Filtre de molí de micronització  
12 Filtre de la sitja de micronització  
Cadascun dels focus haurà d'estar convenientment identificat in situ, d'acord amb aquesta nomenclatura.  
Els valors límit d'emissió per a focus canalitzats i la periodicitat de controls per ECMCA hauran de ser els següents:  
Origen focus Contaminant Límits Periodicitat  
Forn (1)  
(FOCUS 1) Partícules 50 mg/Nm³ Anual  
 NOx (expressat com NO2) 400 mg/Nm³   
 SOx (expressat com SO2) 300 mg/Nm³   
 CO 625 mg/Nm³   
 F gas (expressat com HF)(2) 10 mg/Nm³   
 Corrent d'aspiració  
(FOCUS 2 al 12) Partícules 30 mg/Nm³ Q<10.000 Nm³/h: triennal   
 10.000 Nm³/h Q>30.000 Nm³/h: anual  
\* \* \* \* \*  
Origen foco Contaminante Límites Periodicidad  
Horno (1)  
(FOCO 1) Partículas 50 mg/Nm³ Anual  
 NOx (expresado como NO2) 400 mg/Nm³   
 SOx (expresado como SO2) 300 mg/Nm³   
 CO 625 mg/Nm³   
 F gas (expresado como HF)(2) 10 mg/Nm³   
 Corriente de aspiración  
(FOCOS 2 al 12) Partículas 30 mg/Nm³ Q<10.000 Nm³/h: Trienal   
 10.000 Nm³/h Q>30.000 Nm³/h: Anual  
(1) Mesurat en condicions normals de pressió i temperatura (1 atm i 0ºC) amb un percentatge de referència de O2 del 10%.  
(2) Si en realitzar els mesuraments d'aquest contaminant durant dos anys consecutius s'obtenen valors d'emissió per davall del 10% del VLE establit, no caldrà tornar a mesurar-lo en anys següents.  
1.2. Control de l'emissió de contaminants per focus canalitzats  
1.2.1. Sistemes de depuració de partícules  
Hauran de disposar de sistemes correctors de depuració de partícules almenys els focus corresponents a aspiracions de material pulverulent. Així mateix, haurà de disposar també aquests sistemes correctors el focus associat al forn de calcinació, sempre que siguen necessaris per al compliment dels límits d'emissió de partícules establits per aquesta resolució.  
El funcionament correcte d'aquests sistemes correctors s'assegurarà mitjançant el control i registre en continu d'almenys un paràmetre d'operació del sistema a opció de l'empresa entre els tècnicament reconeguts o fonamentats, com la pèrdua de càrrega del sistema de depuració, la concentració de partícules en el corrent gasós, o qualsevol altre degudament justificat. La representativitat i el calibratge d'aquest paràmetre haurà de ser verificada per entitats col·laboradores de l'administració en matèria de qualitat ambiental i estar a disposició de la conselleria de Medi Ambient, Aigua, Urbanisme i Habitatge.  
1.2.2. Condicions de presa de mostres i expressió de resultats  
a) Punts de presa de mostra: Els focus canalitzats, hauran de tenir la situació, disposició, dimensió i accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera haurà de ser tal que garantisca una correcta dispersió dels contaminants emesos. Més concretament, l'altura no sols haurà de complir el que estableix l'Ordre 18 d'octubre de 1976, sinó que es recomana que aquesta siga tal que en una distància equivalent a deu vegades l'altura del punt d'abocament d'un focus no hi haja altres estructures d'altura superior a la del mateix focus menys dos metres, que produïsquen un apantallament que dificulte la dispersió, justificant tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge haruà de ser menor de 200º C.  
c) Els mesurament s'hauran de realitzar en condicions normals d'operació de les instal·lacions, i s'hauran de registrar els paràmetres que les determinen, i hauran de cobrir totes les diferents tipologies o grups de productes que es fabriquen en cada instal·lació.  
d) Les concentracions mesurades sempre hauran d'estar referides a condicions normals de pressió i temperatura (101.3 kPa, 273.16 K), i per als gasos de combustió en base seca i un contingut d'oxigen del 10% de O2.  
1.3. Control de l'emissió de partícules per fonts difuses  
1.3.1. Emmagatzemament i manipulació de materials pulverulents.  
L'emmagatzemament i la manipulació de materials pulverulents s'haurà de realitzarà en les condicions següents:  
a) Tancament de tots els sistemes de transport de matèries primeres pulverulentes (cintes transportadores, catúfols, etc.).  
b) Les operacions de càrrega, trituració, caigudes de nivell de matèries primeres a granel i emmagatzemament de material pulverulent recuperat en els sistemes correctors s'hauran d'efectuar en naus tancades dotades de sistemes d'aspiració amb depuració posterior.  
1.3.2. Transport de materials pulverulents  
El transport de materials pulverulents es realitzarà en les condicions següents:  
a) S'haurà d'asfaltar o formigonar tota la superfície de la planta de producció de calç, com també els accessos.  
b) S'haurà de mantenir constantment humitejada la superfície del material arreplegat, com també la resta de circuits per on circulen els camions.  
c) S'haurà de disposar d'un sistema de llavada de rodes de camions en l'accés que va de la planta de calç a la pedrera i que evite l'aportació de material pulverulent que després puga ser resuspés.  
2. Soroll  
S'hauran d'adoptar les mesures necessàries per a complir el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, els límits sonors establits en la Llei 7/2002 per a zones d'ús industrial són:  
Diürn Nocturn  
70 dB(A) 60 dB(A)  
En un termini de tres mesos després de la posada en marxa de l'ampliació projectada i almenys cada cinc anys, s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Amb aquest fi es realitzaran mesuraments del nivell de soroll en un nombre de punts representatius del perímetre, tant amb l'activitat en funcionament com parada (nivell de fons). Aquesta auditoria haurà de ser realitzada per una entitat col·laboradora en matèria de contaminació acústica, d'acord amb el que estableix el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.   
El titular haurà de disposar del llibre de control, el qual estarà constituït pels certificats dels resultats obtinguts de les auditories acústiques, i dels informes complets d'aquestes.  
3. Abocaments  
3.1. Aigües residuals industrials  
La documentació justifica l'absència d'abocament d'aigües residuals, domèstiques i industrials a domini públic hidràulic (abocament zero).  
3.2. Aigües sanitàries  
S'emmagatzemen en fosses sèptiques impermeables, les quals es buiden de forma regular amb camió cisterna i es transporten a l'EDAR de Nules.  
3.3. Aigües pluvials  
En les instal·lacions es consideren cinc conques vessants.  
Tipus residu Origen Quantitat (kg/any) Codificació  
 RD 952/1997 Llista europea de residus  
Olis usats Manteniment de maquinària 1.000 13 02 05\*  
 Q08//R13//L09//C51//H05/14//A840//B0019  
Envasos metàl·lics contaminats Manteniment de maquinària 200 15 01 10\*  
 Q05//R13//S36//C41/51//H05//A840//B0019  
Envasos de plàstic contaminats Planta de formigons 25 15 01 10\*  
 Q05//D15//S36//C41/51//H05//A840//B0019  
Filtres usats d'oli Maquinària 100 16 01 07\*  
 Q12//D15//S36//C51//H06/14//A840//  
 B0019  
Líquid anticongelant Maquinària 100 16 01 14\*  
 Q03//D15//L20//C51//H05//A840//B0019  
Líquid de frens Maquinària 100 16 01 13\*  
 Q16//D15//L40//C51//H05//A840//B0019  
Mànegues de filtres Maquinària 100 15 02 02\*  
 Q12//D15//S08/36//C51//H06/14//A840//B0019  
Bandes transportadores Transport d'àrids 150 15 02 02\*  
 Q09//D15//S28//C41//H05//A840//B0019  
Pots aerosols Manteniment 20 15 01 11\*  
 Q12//D15//S36//C43//H05//A840//B0019  
Draps contaminats Maquinària diversa 50 15 02 02\*  
 Q05//D15//S34//C41/51//H05//A840//B0019  
Tubs fluorescents Oficines i vestuaris 25 20 01 21\*  
 Q14//R13//S40//C16//H06/14//A840//B0019  
Bateries Maquinària 20 16 06 01\*  
 Q06//D09//R13//S37//C18/23//H08//A840//B0019  
Maneguet Filtres via seca 30 15 02 02\*  
 Q12//D15//S08/36//C51//H06/14//A840//B0019  
Residus d'hidrocarburs Planta de formigó 1.000 12 01 09\*  
 Q08//D15//L09//C51//H05//A840//B0019  
Carcasses de tòner   
i cartutxos d'impressora Oficines 25 08 03 99  
Ferralles Manteniment 3.000 17 04 07  
\* \* \* \* \*  
Tipo residuo Origen Cantidad (Kg/año) Codificación  
 RD 952/1997 - Lista Europea de Residuos  
Aceites usados Mantenimiento maquinaria 1.000 13 02 05\*  
 Q08//R13//L09//C51//H05/14//A840//B0019  
Es disposa d'una sèrie de canalitzacions i basses de decantació per a la recollida i el tractament de pluvials.   
4. Protecció del sòl i de les aigües subterrànies  
Es prohibeix l'abocament a llit, sòl o subsòl que puga deteriorar la qualitat de les aigües sense tenir l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
El titular ha emplenat l'informe preliminar de situació del sòl que estableix el Reial decret 9/2005, de 14 de gener, pel qual s'estableix la llista d'activitats potencialment contaminants del sòl i els criteris estàndards per a la declaració de sòls contaminats.  
5. Residus  
5.1. Producció de residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
S'autoritza la producció dels residus perillosos següents, sempre que la seua capacitat de generació anual siga de la magnitud que a continuació es detalla i la capacitat de producció del centre productiu detallat en l'annex I siga de l'ordre de 59.000 t/any de calç i 90.000 t/any de formigó.  
Envases metálicos contaminados Mantenimiento maquinaria 200 15 01 10\*  
 Q05//R13//S36//C41/51//H05//A840//B0019  
Envases de plástico contaminados Planta de hormigones 25 15 01 10\*  
 Q05//D15//S36//C41/51//H05//A840//B0019  
Filtros usados de aceite Maquinaria 100 16 01 07\*  
 Q12//D15//S36//C51//H06/14//A840//  
 B0019  
Líquido anticongelante Maquinaria 100 16 01 14\*  
 Q03//D15//L20//C51//H05//A840//B0019  
Líquido de frenos Maquinaria 100 16 01 13\*  
 Q16//D15//L40//C51//H05//A840//B0019  
Mangas de filtros Maquinaria 100 15 02 02\*  
 Q12//D15//S08/36//C51//H06/14//A840//B0019  
Bandas transportadoras Transporte de áridos 150 15 02 02\*  
 Q09//D15//S28//C41//H05//A840//B0019  
Botes aerosoles Mantenimiento 20 15 01 11\*  
 Q12//D15//S36//C43//H05//A840//B0019  
Trapos contaminados Maquinaria diversa 50 15 02 02\*  
 Q05//D15//S34//C41/51//H05//A840//B0019  
Tubos fluorescentes Oficinas y vestuarios 25 20 01 21\*  
 Q14//R13//S40//C16//H06/14//A840//B0019  
Baterías Maquinaria 20 16 06 01\*  
 Q06//D09//R13//S37//C18/23//H08//A840//B0019  
Latiguillos Filtros vía seca 30 15 02 02\*  
 Q12//D15//S08/36//C51//H06/14//A840//B0019  
Residuos de hidrocarburos Planta de hormigón 1.000 12 01 09\*  
 Q08//D15//L09//C51//H05//A840//B0019  
Carcasas de toner  
y cartuchos de impresora Oficinas 25 08 03 99  
Chatarras Mantenimiento 3.000 17 04 07  
L'esmentat centre productiu està inscrit en el Registre de Petits Productors de Residus Tòxics i Perillosos de la Comunitat Valenciana, segons estableix l'article 22 del Reial decret 833/1988, de 20 de juliol, pel qual s'aprova el Reglament per a l'execució de la Llei 20/1986, bàsica de residus tòxics i perillosos, i l'Ordre de 12 de març de 1998, de la conselleria de Medi Ambient per la qual es crea i regula l'esmentat registre.  
Els residus s'hauran de lliurar a un gestor autoritzat per a aquesta activitat, tal com consta en el projecte.   
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valorització, i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos s'haurà de realitzar segregat per tipus de residu, haurà d'estar convenientment senyalitzat i s'haurà de realitzar en lloc cobert, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que pel seu alt contingut líquid puguen generar abocaments, s'haurà de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, comporte un augment de la seua perillositat o en dificulte la gestió.  
Per la recollida de possibles fugues o vessaments accidentals de líquids, tant de residus com de matèries primeres, hauran de disposar de material absorbent no inflamable en quantitat suficient per a aquest fi. L'absorbent una vegada contaminat s'haurà de gestionar com a residu perillós o no perillós, segons corresponga.  
L'envasament i l'etiquetatge dels residus serà d'acord amb el que s'exposa en els articles 13 i 14 del Reial decret 833/1988, Reglament de residus tòxics i perillosos. Així mateix, haurà de disposar d'un registre on conste la quantitat, la naturalesa, la identificació, l'origen i la data de generació i lliurament a gestor autoritzat, com també el número de document de control i seguiment utilitzat, si és el cas, i el gestor a qui es lliura el residu.  
Cada quatre anys s'haurà d'elaborar un pla de prevenció i reducció de residus, el qual s'haurà de presentar en la Direcció General per al Canvi Climàtic cada quatre anys.  
Així mateix, haurà d'emplenar la declaració anual de productor de residus perillosos i no perillosos, la qual haurà de ser remesa a la Direcció General per al Canvi Climàtic abans de l'1 de març de cada any, d'acord al model establit en l'annex lll del Reial decret 833/88.  
5.2. Gestió de residus  
S'autoritza a Cales de la Plana, SA, la realització de l'operació de valorització R5 (reciclatge o recuperació d'altres matèries inorgàniques), del següent residu no perillós generat en el mateix procés productiu, sempre que la seua capacitat de tractament anual siga de la magnitud que a continuació es detalla:  
Codi LER Tipus de residu Quantitat (t/any)  
17 01 01 Formigó 5.400  
El centre productiu queda inscrit en el Registre General de Gestors Autoritzats de Residus de la Comunitat Valenciana.  
Quant a l'activitat de gestió de residus no perillosos, l'empresa haurà de portar un registre documental en què figuren quantitat, naturalesa, origen, destinació, freqüència de recollida i mitjà de transport dels residus.  
Així mateix, haurà d'emplenar la memòria anual com a gestor de residus no perillosos, que serà remesa a la Direcció General per al Canvi Climàtic abans de l'1 de març de cada any. En aquesta memòria s'haurà d'especificar l'origen i quantitat dels residus gestionats, característiques de l'emmagatzemament previ a la seua gestió, quantitat i naturalesa dels residus resultants del procés, com tabmé les incidències rellevants que s'hagen pogut produir, tot això relatiu a l'any objecte de la declaració.  
6. Mesures que s'han d'adoptar en situacions diferents de les normals que puguen afectar el medi ambient  
S'hauran de dur a terme totes les mesures necessàries perquè quede garantida la protecció del medi ambient i salut de les persones davant de qualsevol situació fora de la normalitat quant al funcionament de les instal·lacions.  
No obstant això, si es produeix algun incident en les instal·lacions que comporten el seu funcionament anòmal i d'això pot resultar l'incompliment dels límits imposats, s'haurà de comunicar immediatament aquesta situació a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil utilitzarà tots els mitjans al seu abast per a reduir al màxim els efectes sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual juntament amb les dades d'identificació, hauran de figurar els següents:  
Causes de l'incident  
Hora en què es va produir i durada  
Característiques de l'emissió o l'abocament  
Mesures correctores adoptades  
Hora i forma en què es va comunicar el succés  
Així mateix, quan es determine el cessament d'alguna de les unitats, es desmantellaran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar aquesta activitat i no es produïsca cap dany sobre el sòl i el seu entorn.  
7. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i el control de la legionel·losi, en el Decret 173/2000, de 5 de desembre, del Govern Valencià, pel qual s'estableixen les condicions que han de reunir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, dels conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
Haurà de complir el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel que es desenrotlla el Reglament per al desenvolupament de la llei esmentada.  
La indústria i les seues instal·lacions s'hauran d'ajustar a les condicions indicades en el projecte tècnic i en els seus annexos en els aspectes no fixats en aquesta resolució.  
S'hauran de complir totes les disposicions aplicables per a garantir la protecció de la salut de les persones.  
Es comprovarà en el control inicial que s'han realitzat les mesures previstes en el projecte.  
8. Obligació de subministrament d'informació  
Abans de l'1 de març de cada any haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament els que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.  
Segon. L'autorització ambiental integrada es renovarà, en els aspectes ambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recolllits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. Abans de la posada en marxa el titular de la instal·lació haurà de presentar sol·licitud d'autorització d'inici de l'activitat, acompanyada de la documentació següent:  
Certificat visat del tècnic director de l'execució del projecte, en la qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots les controls, mesuraments, anàlisi i comprovacions amb resultat satisfactori, que es determinen en l'esmentat projecte, els seus reformats o en les normatives que li siguen aplicables.  
Certificats tècnics exigits per les normatives sectorials aplicables segons el tipus d'activitat.  
Informe i certificat emés per una entitat col·laboradora acreditada per al control integrat de la contaminació segons el Decret 29/2007, de 9 de març, de modificació del Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
Quart. Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en aquesta resolució. L'haurà de realitzarà a la posada en marxa de les instal·lacions personal de la Direcció General per al Canvi Climàtic de la conselleria de Medi Ambient, Aigua, Urbanisme i Habitatge.  
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Sisé. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la conselleria de Medi Ambient, Aigua, Urbanisme i Habitatge qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté. En tot allò no especificat en aquesta resolució, caldrà ajustar-se a totes i cadascuna de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar recurs d'alçada davant de la Secretaria Autonòmica de la conselleria de Medi Ambient, Aigua, Urbanisme i Habitatge en el termini d'un mes des d'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 29 d'octubre de 2007.- El director general per al Canvi Climàtic: Jorge Lamparero Lázaro.  
Annex I. Descripció del projecte  
Cales de la Plana, SA, es dedica a la fabricació de productes calcinats i derivats, a la fabricació d'àrids i de formigons per a construcció, com també triturats calcaris per a les indústries ceràmiques, asfalts, etc.  
L'empresa posseeix al terme municipal de Xilxes, una concessió d'explotació minera denominada La Pedrera Peñanegra, núm. 2229.  
Consta de les instal·lacions següents:  
Instal·lació de trituració, classificació i emmagatzemament de matèria primera.  
Aquestes instal·lacions són les encarregades de fragmentar la grandària dels materials obtinguts en pedrera, separant prèviament els faltats d'utilitat en processos posteriors, reduint-los a les grandàries vàlids per a aquests processos.  
Inclouen maquinària diversa, com ara picadora, garbelles, molins, separadors, etc.  
S'obtenen distintes granulometries a base de molins i garbelles. El material resultant s'emmagatzema en sitges o bé es comercialitza directament.  
Disposa de polvoritzadors d'una mescla d'aigua amb un líquid tensioactiu que s'adhereix a les partícules de pols, evitant-se la difusió a l'atmosfera.  
Instal·lació de llavada d'arenes  
Aquesta instal·lació recull granulometries de mida arena procedents de les instal·lacions de trituració, i mitjançant un sistema de llavada amb aigua permet eliminar les partícules fines adherides a elles, obtenint un producte net.  
El llavada d'arenes es realitza en una bóta amb aigua. L'aigua s'evacua a un tanc i la polpa s'introdueix en un hidrocicló que classifica i separa el material calcari (arenes) de la resta.  
Instal·lació de llavada de llastos  
En la instal·lació de llavada se separen els materials calcaris de les argiles que seran arrossegades per l'aigua utilitzada en el procés.  
Després es realitza una classificació dels productes obtinguts.  
En la instal·lació de tractament de fangs, l'aigua de llavada es decanta i es filtra, per a la seua reutilització.  
Instal·lació de combustibles alternatius  
El forn de calcinació pot funcionar amb coc de petroli o amb gas natural. Es disposa d'una instal·lació de micronitzat de coc que inclou dos sistemes d'espolsada mitjançant filtres de mànegues.  
Instal·lació de calcinació  
Consta d'alimentació de matèria primera, forn, instal·lacions d'espolsada i descàrrega del forn.  
El forn és vertical del tipus MAERZ de flux paral·lel regeneratiu, amb una capacitat de 200 t/dia. La calcinació es desenvolupa segons una reacció química senzilla en la qual el carbonat càlcic (calcària) es descompon en una reacció endotèrmica (900-1000 ºC) i s'obté òxid de calci i anhídrid carbònic. Aquest tipus de forn té un consum energètic menor que els forns rotatius i menors emissions.  
Instal·lació de mòlta i classificació de calcinats  
Aquestes instal·lacions, formades per distints molins, garbelles, i diferents mitjans de transport, s'encarreguen de separar o reduir la calç o dolomia calcinada obtinguda en el procés anterior, i classificar-la en funció dels productes finals a què es dirigeixen.  
Consta de dues línies dotades amb sistemes de captació i eliminació de pols.  
Instal·lació d'hidratació de calç  
L'hidròxid càlcic obtingut de la hidratació de calç viva, es transporta pneumàticament a les sitges.  
Per a recuperar les partícules fines que es produeixen en l'hidratador, es disposa en la part superior un filtre de mànegues.  
Instal·lació de micronització de calç  
Permet disposar de calç en granulometries molt fines inferiors a 0,1 mm.  
Instal·lació de planta de formigó  
La mescla de components dosificada en les corresponents proporcions, es pasta per a la seua homogeneïtzació i es condueix al camió formigonera per una canaleta de via humida. Es disposa un reciclador de formigó residual a fi de recuperar els àrids i l'aigua dels formigons sobrants d'obra.  
Instal·lacions d'espolsada  
Es disposa de filtres de mànegues en: el forn de calcinació, micronització de coc, sitja de coc, classificació de calcinats, dolomia calcinada, secció de calç viva, hidratador, transport des de l'hidratador, sitja de calç hidratada, sitja de pulmó de micronització, molí de micronització i sitja de micronització.  
Instal·lació de tractament de fangs  
L'aigua bruta procedent del llavada de llastos passa per un procés de decantació i filtratge, obtenint el material argilós en forma de coques i aigua neta que serà reutilitzada de nou en la instal·lació de llavada.  
No es produeixen abocaments d'aigües residuals industrials, reutilitzant-se l'aigua sobrant.  
Per a la recollida i el tractament de pluvials es disposa d'una sèrie de canalitzacions i basses de decantació.  
Les aigües sanitàries s'aboquen en fosses sèptiques impermeables, que són evacuades de forma regular, i transportades a la depuradora de Nules (Castelló).  
L'empresa està inscrita en el Registre de Petits Productors de residus perillosos de la Comunitat Valenciana, i es compleixen les obligacions legals per a la gestió d'aquests, i es lliuren a un gestor autoritzat.